
96 DR 30.11.2009 

 
7.53 mlm. 

Tuan Sim Tong Him [Kota Melaka]: Terima kasih Tuan Pengerusi. Tuan 
Pengerusi, saya ingin merujuk kepada beberapa butiran iaitu Butiran 040000 - Sektor 
Pakar. Butiran 040500 - Cawangan Kejuruteraan Awam Struktur dan Jambatan dan juga 
dalam Butiran 010000 - Pengurusan KKR. Pembangunan iaitu Butiran 010300. Ini juga 
mungkin ada mengenai dengan Butiran 89000 - Pengambilan Balik Tanah Untuk Projek-
projek Jalan/Jambatan.  

Tuan Pengerusi, hanya satu perkara yang spesifik yang ingin saya bawa ke 
Dewan ini, iaitu tentang cadangan Kerajaan Negeri Melaka untuk satu projek mega, iaitu 
pembinaan jambatan dari Melaka ke Dumai, Indonesia yang dikatakan kos pembinaannya 
ini akan bernilai USD12.5 bilion, iaitu hanya bahagian yang akan dibina oleh pihak Malaysia 
negara kita, tetapi tidak termasuk bahagian yang akan menyambung, yang akan dibina oleh 
negara Indonesia. 

 Tuan Pengerusi, mengikut soalan saya di Dewan ini, kementerian dalam 
jawapannya ada mengatakan pada tahun 2007 permohonan pernah dibuat dan telah 
ditolak. Semasa itu ada minta supaya pemohon itu membuat satu kajian kemungkinan, 
tetapi sudah berhenti setakat itu. Baru-baru ini lagi satu permohonan dari Straits of Malacca 
Partners. Apa yang saya bimbang atau apa yang rakyat terutama dari Melaka iaitu dalam 
Dewan Undangan Negeri Melaka baru-baru ini, ialah satu usul untuk membatalkan projek 
ini yang dibentangkan oleh rakan sejawat saya ADUN dari Ayer Keroh, Melaka telah ditolak 
iaitu gagal membatalkan, sebab itu diberikan satu gambaran bahawa projek ini akan 
dijalankan. 

 Dalam kenyataan akhbar The Star amat jelas, bahawa Yang Amat Berhormat 
Ketua Menteri Melaka telah mengatakan projek ini telah dimaklumkan kepada pihak 
Kerajaan Pusat dan kemungkinan besar projek ini akan dijalankan dan juga dalam 
perbahasan ada dikatakan dari senyuman Presiden Negeri China, Hu Jintao pun setuju 
dengan projek ini.  

 Oleh sebab usul ini ditolak di Dewan Undangan Negeri dan masih tiada 
pengumuman dari pihak Persekutuan, maka ini memberi satu gambaran bahawa projek ini 
akan dijalankan. Saya juga dapat beberapa panggilan daripada kawan-kawan yang 
mengatakan, adakah projek ini akan dibina di tempat yang disebutkan, jika ya mereka akan 
melabur, akan beli tanah-tanah di sekitar projek ini. Ini kerana dikatakan jika projek ini 
bermula, memang harga tender property di sekitar akan naik dan mereka akan laburkan 
kerana mereka percaya jika ada projek ini, memang ada projek sambilan atau ‘link’ in road 
dan lain-lain.  

 Dalam jawapan, saya difahamkan bahawa peringkat awal agensi kerajaan  
menganggap bahawa projek ini tidak berdaya maju. Jika tidak berdaya maju pada peringkat 
awal, adakah satu tempoh atau had tempoh sudah diberikan kepada yang memohon, iaitu 
Straits of Malacca Partners ini? Adakah satu had tempoh untuk mereka menyempurnakan 
seperti kajian kemungkinan atau lain-lain kajian yang perlu diambil kira oleh pihak 
kementerian. Saya difahamkan bahawa projek ini memang akan melibatkan beberapa 
agensi termasuk Kerja Raya dan ada dua tiga soalan yang ingin saya tanya, iaitu apakah 
kedudukan projek ini yang sebahagiannya akan dibina oleh negara Indonesia? Sampai hari 
ini saya tidak nampak perhubungan konkrit dari negara Indonesia tentang persetujuan atau 
apakah perjanjian di antara Malaysia dan Indonesia.  

 Ini kerana, berapa panjang jambatan itu pun belum tentu lagi. Mula-mula 
diumumkan bahagian di Malaysia ini 48 kilometer, selepas itu dikatakan 50 kilometer. Baru-
baru ini kenyataan oleh Yang Amat Berhormat 37 kilometer. Saya pun tidak pasti berapa 
panjang jambatan itu serta bahagian yang negara kita kena bina dan 79 kilometer yang 
akan dibina oleh negara Indonesia pula berapakah kosnya?  

■2000 

 Adakah mereka mampu atau setuju dengan pembinaan ini? Jika tidak, jangan kita 
mengelirukan mereka, terutamanya kepada pelabur. Mereka tidak tahu adakah mereka 
hendak tanam modal ataupun hendak melabur di dalam kawasan-kawasan yang 
berkenaan.  



7.53 mlm. Tuan Sim Tong Him [Kota Melaka]: Terima kasih Tuan Pengerusi. Tuan Pengerusi, saya ingin merujuk kepada beberapa butiran iaitu Butiran 040000- Sektor Pakar. Butiran 040500- Cawangan Kejuruteraan Awam Struktur dan Jambatan dan juga dalam Butiran 010000- Pengurusan KKR. Pembangunan iaitu Butiran 010300. Ini juga mungkin ada mengenai dengan Butiran 89000- Pengambilan Balik Tanah Untuk Projek- projek Jalan/Jambatan. Tuan Pengerusi, hanya satu perkara yang spesifik yang ingin saya bawa ke Dewan ini, iaitu tentang cadangan Kerajaan Negeri Melaka untuk satu projek mega, iaitu pembinaan jambatan dari Melaka ke Dumai, Indonesia yang dikatakan kos pembinaannya ini akan bernilai USD12.5 bilion, iaitu hanya bahagian yang akan dibina oleh pihak Malaysia negara kita, tetapi tidak termasuk bahagian yang akan menyambung, yang akan dibina oleh negara Indonesia. Tuan Pengerusi, mengikut soalan saya di Dewan ini, kementerian dalam jawapannya ada mengatakan pada tahun 2007 permohonan pernah dibuat dan telah ditolak. Semasa itu ada minta supaya pemohon itu membuat satu kajian kemungkinan, tetapi sudah berhenti setakat itu. Baru-baru ini lagi satu permohonan dari Straits of Malacca Partners. Apa yang saya bimbang atau apa yang rakyat terutama dari Melaka iaitu dalam Dewan Undangan Negeri Melaka baru-baru ini, ialah satu usul untuk membatalkan projek ini yang dibentangkan oleh rakan sejawat saya ADUN dari Ayer Keroh, Melaka telah ditolak iaitu gagal membatalkan, sebab itu diberikan satu gambaran bahawa projek ini akan dijalankan. Dalam kenyataan akhbar The Star amat jelas, bahawa Yang Amat Berhormat Ketua Menteri Melaka telah mengatakan projek ini telah dimaklumkan kepada pihak Kerajaan Pusat dan kemungkinan besar projek ini akan dijalankan dan juga dalam perbahasan ada dikatakan dari senyuman Presiden Negeri China, Hu Jintao pun setuju dengan projek ini. Oleh sebab usul ini ditolak di Dewan Undangan Negeri dan masih tiada pengumuman dari pihak Persekutuan, maka ini memberi satu gambaran bahawa projek ini akan dijalankan. Saya juga dapat beberapa panggilan daripada kawan-kawan yang mengatakan, adakah projek ini akan dibina di tempat yang disebutkan, jika ya mereka akan melabur, akan beli tanah-tanah di sekitar projek ini. Ini kerana dikatakan jika projek ini bermula, memang harga tender property di sekitar akan naik dan mereka akan laburkan kerana mereka percaya jika ada projek ini, memang ada projek sambilan atau 'link' in road dan lain-lain. Dalam jawapan, saya difahamkan bahawa peringkat awal agensi kerajaan menganggap bahawa projek ini tidak berdaya maju. Jika tidak berdaya maju pada peringkat awal, adakah satu tempoh atau had tempoh sudah diberikan kepada yang memohon, iaitu Straits of Malacca Partners ini? Adakah satu had tempoh untuk mereka menyempurnakan seperti kajian kemungkinan atau lain-lain kajian yang perlu diambil kira oleh pihak kementerian. Saya difahamkan bahawa projek ini memang akan melibatkan beberapa agensi termasuk Kerja Raya dan ada dua tiga soalan yang ingin saya tanya, iaitu apakah kedudukan projek ini yang sebahagiannya akan dibina oleh negara Indonesia? Sampai hari ini saya tidak nampak perhubungan konkrit dari negara Indonesia tentang persetujuan atau apakah perjanjian di antara Malaysia dan Indonesia. Ini kerana, berapa panjang jambatan itu pun belum tentu lagi. Mula-mula diumumkan bahagian di Malaysia ini 48 kilometer, selepas itu dikatakan 50 kilometer. Baru- baru ini kenyataan oleh Yang Amat Berhormat 37 kilometer. Saya pun tidak pasti berapa panjang jambatan itu serta bahagian yang negara kita kena bina dan 79 kilometer yang akan dibina oleh negara Indonesia pula berapakah kosnya?. #2000. Adakah mereka mampu atau setuju dengan pembinaan ini? Jika tidak, jangan kita mengelirukan mereka, terutamanya kepada pelabur. Mereka tidak tahu adakah mereka hendak tanam modal ataupun hendak melabur di dalam kawasan-kawasan yang berkenaan.